《秋怀》
宋代·卫宗武

凉飚翦菑翳，万山缩鳞甲。
水镜滓不留，千尺见毛发。
凄风日以高，物华寝朘削。
机杼轧晨霜，砧杵捣寒月。
孤暌不成寐，耿耿至明发。
何处一声秋，停云吹欲裂。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。